Šaučikiai (Skuodas)

Šaučikiai – kaimas pietvakarinėje Skuodo rajono savivaldybės dalyje, 5 km į pietvakarius nuo Mosėdžio, prie kelio  ir Erlos upės.


 Etimologija 

Vietorvardis kilo iš asmenvardžio Šaučikis daugiskaitos. Rašytiniuose šaltiniuose rašomas , , , , .

 Geografija 

Kaimo rytiniu ir vakariniu pakraščiu teka Erla, centrine dalimi praeina kelias . Rytiniame pakraštyje plyti Gaidynės, o šiaurės vakarinėje dalyje – Šaučikių Biržtvos miškas. Žemė ribojasi su Šaukliais, Šaučikinės mišku, antraisiais Šaučikiais, Palšiais ir Šatraminiais.

 Istorija 

Susiformavo XVI a. Pirmąkart paminėtas 1568 m. Ribojosi su Šaukliais, Kuliškiais, Nerėpais, Erlėnais, Juodupėnais ir Armonaičiais. Kaimas priklausė Salantų, o nuo 1675 m. iki baudžiavos panaikinimo (1861 m.) – Grūšlaukės dvarui.

1750, 1821, 1843 m. buvo 22, 1846 m. – 23 dūmai, 1866 m. – 23 kiemai,Kazys Misius. Iš Salantų bažnyčios ir parapijos istorijos. – Salantų bažnyčia: istorija, meno vertybės ir žmonės. – Žemaičių praeitis. – Vilnius: Vilniaus dailės akademijos leidykla, 2011. – T. 15. – P. 71, 73Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846. – S. 178 1923 m. – 41 ūkis.Lietuvos apgyventos vietos. – Kaunas, 1925. – P. 120

Nuo 1630 m. dvasiniais gyventojų reikalais rūpinosi Salantų parapijos kunigai.

XX a. 3 deš. atidaryta Šaučikių pradžios mokykla (1964 m. perkelta į Erlėnus. Lietuvos žemės reformos metu kaimas buvo išskaidytas į vienkieminius ūkius. Senojoje gyvenvietėje liko 16 kiemų, o buvusių bendro naudojimo ganyklų plėšininėje žemėje kaimo rytinėje dalyje įsikūrė 13 naujakurių ūkių (Klociuose ir Lemberkėje – po 6, Raudonėje – 1).Lietuvos žemės vardynas: Šaučikių k., Salantų vls., Kretingos aps., surašė Agripina Barkauskienė, 1935 m.

Pokario teritorinio-administracinio suskirstymo reformų metu kaimas buvo padalintas pusiau: pietinė dalis liko Kretingos rajono teritorijoje, o šiaurinė (pagrindinė) dalis perduota Skuodo rajonui.

 Gyventojai 

 Kultūros paveldas 
Šaučikių senosios kapinės, vadinamos Kapeliais, Maro kapais (XVI – XIX a.).

 Literatūra 
 Jadvyga Laureckienė, Danutė Mukienė. Kultūros paveldo objektai Mosėdžio seniūnijoje. – Žemaičių žemė. – 2005. – Nr. 2

 Šaltiniai 

 Nuorodos 
 Šaučikiai: Skuodo krašto enciklopedija
 Šaučikių kaimo kapinaitės: Skuodo krašto enciklopedija
 Šaučikių kaimo koplytėlė su Švč. Mergelės Marijos, Rūpintojėlio skulptūra ir skulptūrine kompozicija: Skuodo krašto enciklopedija

Kategorija:Skuodo rajono savivaldybės gyvenvietės